Държавен вестник, бр. 62, 2022 г., стр. 25

БРОЙ  62	
Д Ъ Р Ж А В Е Н  В Е С Т Н И К 	
СТР.  25  
ПОСТАНОВЛЕНИЕ № 214
ОТ 29 ЮЛИ 2022 Г.
за одобряване на допълнителни разходи по 
бюджета на Министерството на образованието 
и науката за 2022 г. за ремонтни дейности в 
институции в системата на предучилищното 
и училищното образование
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи за 
2022 г. по бюджета на Министерството на об­
разованието и науката в размер 50 000 000 лв. 
за финансиране на ремонтни дейности на 
публична образователна инфраструктура, 
ползвана от институции в системата на пред­
училищното и училищното образование. 
(2) Средствата по ал. 1 се разпределят от 
министъра на образованието и науката между 
институции, отговарящи за поддръжката на 
публична образователна инфраструктура, като 
50 на сто от средствата се предоставят аван­
сово, а остатъкът – на базата на фактически 
извършени разходи. 
Чл. 2. Средствата да се осигурят за сметка 
на преструктуриране на разходи/трансфери в 
централния бюджет за 2022 г. 
Чл. 3. Със средствата по чл. 1, ал. 1 да се 
увеличат разходите по „Политика в областта на 
всеобхватното, достъпно и качествено преду­
чилищно и училищно образование. Учене през 
целия живот“, бюджетна програма „Училищно 
образование“, по бюджета на Министерството 
на образованието и науката за 2022 г.
Чл. 4. Със средствата по чл. 1, ал. 1 се 
увеличават показателите по чл. 16, ал. 3 от 
Закона за държавния бюджет на Република 
България за 2022 г.
Чл. 5. Министърът на образованието и 
науката да извърши съответните промени по 
бюджета на Министерството на образованието 
и науката за 2022 г. и да уведоми министъра 
на финансите. 
Чл. 6. Министърът на финансите да из­
върши произтичащите от постановлението 
промени по централния бюджет за 2022 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов
4839
ПОСТАНОВЛЕНИЕ № 215
ОТ 29 ЮЛИ 2022 Г.
за одобряване на допълнителни трансфери 
по бюджетите на общините за 2022 г. за 
компенсиране на извършените от родителите 
разходи за периода 1 май – 30 юни 2022 г. за 
отглеждането и обучението на децата, кои­
то не са приети в държавни или общински 
детски градини или училища поради липса 
на свободни места
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери за други целеви разходи в общ размер 
608 729 лв., разпределени по бюджетите на 
общините за 2022 г. съгласно приложението, за 
компенсиране на извършените от родителите 
разходи за периода 1 май – 30 юни 2022 г. за 
отглеждането и обучението на децата, които 
не са приети в държавни или общински дет­
ски градини или училища поради липса на 
свободни места.
(2) Допълнителните трансфери по ал. 1 да 
се осигурят за сметка на предвидените разходи 
по централния бюджет за 2022 г.
Чл. 2. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2022 г.
Заключителни разпоредби
§ 1. Постановлението се приема на осно­
вание чл. 109, ал. 3 във връзка с чл. 55а от 
Закона за публичните финанси, чл. 283, ал. 12 
от Закона за предучилищното и училищното 
образование и чл. 11, ал. 3 от Наредбата за 
условията и реда за предоставяне и изпла­
щане на средства от държавния бюджет за 
компенсиране на разходите, извършени от 
родителите за отглеждането и обучението 
на децата, които не са приети в държавни 
или общински детски градини или училища 
поради липса на свободни места (ДВ, бр. 46 
от 2022 г.).
§ 2. Изпълнението на постановлението 
се възлага на министъра на образованието 
и науката и на кметовете на съответните 
общини.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов